ปิดอู่
ช่วงนี้คนแบงก์กรุงไทยออกจะซึมกันไปหน่อย แต่เห็น “พี่เต้า” ธัญญพงศ์ ธรรมาวรานุคุปต์ รองกรรมการผู้จัดการใหญ่
29 ส.ค. 2558

โดย...แยกคลองเตย
ช่วงนี้คนแบงก์กรุงไทยออกจะซึมกันไปหน่อย แต่เห็น “พี่เต้า” ธัญญพงศ์ ธรรมาวรานุคุปต์ รองกรรมการผู้จัดการใหญ่ ธุรกิจรายย่อยและเครือข่าย ธนาคารกรุงไทย ออกจะยังหน้าตาสดใสได้ในช่วงนี้ เป็นเพราะครอบครัวเพิ่งมีข่าวดีต้อนรับสมาชิกใหม่ เป็นลูกชายหน้าตาจิ้มลิ้ม “น้องต้า” ซึ่งเป็นชื่อที่พี่สาว “น้องตี้” เป็นคนตั้งให้
แต่ที่หายหน้าไป คือ “ดร.ก้อย” สุทธาภา อมรวิวัฒน์ รองผู้จัดการใหญ่ ธนาคารไทยพาณิชย์ ภรรยา ที่ลาคลอดไปนาน ทำให้สื่อมวลชนบ่นคิดถึง เพราะไม่เห็นหน้าค่าตากันเลย จากปกติที่มักจะมาลงเรื่องเศรษฐกิจมหภาคเองตลอด
เมื่อกระซิบถามว่า เตรียมชื่อคนที่ 3 ไว้แล้วหรือยัง พี่เต้ารีบเบรกดังเอี๊ยด...บอกพอแล้ว 2 คน หญิง-ชาย ครบแล้ว
น่าเสียดาย พ่อกับแม่หน้าตาดีแถมดีกรีสุดเริ่ด ก็อยากให้มีทายาทสวย หล่อ และฉลาด มาเป็นกองกำลังคุณภาพให้ประเทศสักหน่อย